Sjokolade lynsaad muffins | Lomi
Sjokolade lynsaad muffins
Posted on 2015/01/09 by Manewales
Ek het die Chocolate Coconut Muffins resep aangepas om van lynsaad (vlassaad) gemaak te word. Die kinders is mal daaroor. My weergawe bevat geen meel nie. Ek wil eerder nie weet hoeveel kilojoules een van die muffins is nie, veral aangesien ons hulle inryg. Maar dis darem meestal gesonde vette en die 3 rakkers is verseker nie op ‘n dieet nie.
Dit maak 12 klein of 6 groot muffins
1 1/2 k gemaalde lynsaad (vlassaad – flax/linseed) (ek maal die sade sommer in my koffiemeul)
1/4 k kakao
7.5ml (1/2 e) koeksoda
1/4 k olie (verkieslik klapperolie, maar gewone kookolie werk ook)
Voorverhit oond na 180 grade Celsius
Meng melk, olie, eiers en vanielje saam.
Voeg die droë bestanddele by en meng soos wat jy dit byvoeg.
Gooi in muffin pan en bak vir 20 minute tot gaar.
Laat dit afkoel vir 5 minute voor jy dit uit die pan haal.
Ek is nou nie ‘n Banter nie, so ek weet nie wat alles op die dieet toe gelaat word nie. Tog het ek gewonder of die nie dalk vir julle geskik sal wees nie. Sal interessant wees om te hoor of dit so is of nie. Laat weet gerus.
Categories: Bak en brou	| Sleutelwoordw: gluten-vry,klapper,koring-vry,lynsaad,muffin,resep,sjokolade | 7 Kommentaar
7 thoughts on “Sjokolade lynsaad muffins”
Dit lyk heerlik!!!
O, dit is. Ek moet myself net inhou om nie soveel soos die kinders te verslind nie!
Jittekie tog dan moet ek eers wag voor ek dit probeer! XXXX
Heerlik!Jou smullende kindertjies sê dit alles!
Ek gaan weernahierdie resep kom kyk. Ek wil dit ook maak.
Oehoe – lyk smullekker. Dit bly maar ‘n gewilde eet-dingetjie.
En so heerlik handig. Die kinders gryp tog te graag een en hol uit om te gaan speel 🙂